CELEX: 62017CA0720
Language: el
Date: 2019-05-23 00:00:00
Title: Υπόθεση C-720/17: Απόφαση του Δικαστηρίου (πέμπτο τμήμα) της 23ης Μαΐου 2019 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Mohammed Bilali κατά Bundesat für Fremdenwesen und Asyl (Προδικαστική παραπομπή — Χώρος ελευθερίας, ασφάλειας και δικαιοσύνης — Πολιτική ασύλου — Επικουρική προστασία — Οδηγία 2011/95/ΕΕ — Άρθρο 19 — Ανάκληση του καθεστώτος επικουρικής προστασίας — Σφάλμα της Διοίκησης περί τα πραγματικά περιστατικά)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/9
            
         
      Απόφαση του Δικαστηρίου (πέμπτο τμήμα) της 23ης Μαΐου 2019 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Mohammed Bilali κατά Bundesat für Fremdenwesen und Asyl
      (Υπόθεση C-720/17) (1)
      
      (Προδικαστική παραπομπή - Χώρος ελευθερίας, ασφάλειας και δικαιοσύνης - Πολιτική ασύλου - Επικουρική προστασία - Οδηγία 2011/95/ΕΕ - Άρθρο 19 - Ανάκληση του καθεστώτος επικουρικής προστασίας - Σφάλμα της Διοίκησης περί τα πραγματικά περιστατικά)
      (2019/C 263/10)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof
      
         Διάδικοι στην υπόθεση της κύριας δίκης
      
      Mohammed Bilali
      κατά
      Bundesat für Fremdenwesen und Asyl
      
         Διατακτικό
      
      Το άρθρο 19, παράγραφος 1, της οδηγίας 2011/95/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας, σε συνδυασμό με το άρθρο 16 της ίδιας οδηγίας, έχει την έννοια ότι το κράτος μέλος υποδοχής οφείλει να ανακαλέσει το καθεστώς επικουρικής προστασίας σε περίπτωση που το χορήγησε χωρίς να συντρέχουν οι προϋποθέσεις χορήγησής του, έχοντας στηριχθεί σε πραγματικά στοιχεία τα οποία εν συνεχεία αποδείχθηκαν εσφαλμένα, ακόμη και αν δεν μπορεί να προσαφθεί στον ενδιαφερόμενο ότι παραπλάνησε το κράτος μέλος στο πλαίσιο αυτό.
      
         (1)  ΕΕ C 104 της 19.3.2018.